A Bizottság 1880/2001/EK rendelete
(2001. szeptember 26.)
az egyes mazsolaszőlő-fajták előállítása céljából termesztett szőlőre vonatkozó támogatás tekintetében a 2201/96/EK tanácsi rendelet részletes alkalmazási szabályainak megállapításáról szóló 1621/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1239/2001/EK rendelettel módosított [1], a feldolgozottgyümölcs- és -zöldségpiac közös szervezéséről szóló, 1996. október 28-i 2201/96/EK tanácsi rendeletre [2] és különösen annak 7. cikke (5) bekezdésére,
mivel:
(1) A 2256/1999/EK rendelettel [3] módosított, az egyes mazsolaszőlő-fajták előállítása céljából termesztett szőlőre vonatkozó támogatás tekintetében a 2201/96/EK tanácsi rendelet részletes alkalmazási szabályainak megállapításáról szóló, 1621/1999/EK rendelet [4] 13. cikke (2) bekezdésének d) pontja a 2826/2000/EK rendelettel [5] módosított, a mazsolaszőlőre vonatkozó egyedi intézkedésekről szóló, 1994. február 21-i 399/94/EK tanácsi rendeletben [6] előírt előnyökből részesülő piaci szereplők esetében átmeneti intézkedéseket ír elő a rakatolható műanyag ládáknak a feldolgozatlan aszalt szőlő szállítására való felhasználásával kapcsolatos kötelezettségeik tekintetében. Válaszul Görögország kérésére, amely e ládák beszerzési nehézségeiről számolt be, ezen átmeneti intézkedéseket kivételes intézkedésként még egy évvel meg kell hosszabbítani, és ennek érdekében a 2001/02-es gazdasági évre az e ládákban szállított és tárolt mennyiségekre vonatkozó legkisebb arányt átmenetileg 75 %-ban kell rögzíteni.
(2) Az 1621/1999/EK rendelet 5. cikkének (1) bekezdése meghatározza, hogy a szerződéseket a szóban forgó gazdasági év augusztus 1. előtt kell megkötni, és azokban kötelezni kell az egyéni termelőt, illetve termelői szervezetet, hogy a teljes leszüretelt mennyiséget rakatolható műanyag ládákban szállítsa, a 13. cikk (2) bekezdésének d) pontjában szabályozott átmeneti intézkedések sérelme nélkül. Figyelemmel az átmeneti intézkedéseknek a 2001/02-es gazdasági évre vonatkozó módosításaira, ezen évre a szerződések megkötésének végső határidejét 2001. szeptember 30-ig kell kiterjeszteni.
(3) Az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
Az 1621/1999/EK rendelet 13. cikkének (2) bekezdése a következőképpen módosul:
1. A c) pont helyébe a következő rendelkezés lép:
"c) Az 5. cikkben említett szerződések a termelők vagy termelői szervezetek és azon feldolgozók között jönnek létre, akik a szerződés megkötése előtt kérelmezték az adatbázisba való felvételüket; az 1999/2000-es, a 2000/01-es és a 2001/02-es gazdasági évre vonatkozó szerződéseket 1999. november 1., 2000. szeptember 1., illetve 2001. szeptember 30. előtt kell megkötni."
2. A d) pont harmadik francia bekezdése helyébe a következő rendelkezés lép:
"- a 2001/02-es gazdasági év folyamán leszállított és tárolt mennyiség legalább 75 %-a."
2. cikk
Ez rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. szeptember 26-án.